《和同年张唐英怀弟晋英韵二首》
宋代·袁说友

旧学知何补，丹心早已平。
过从欣故侣，慨慕熟英声。
笑洽愁肠释，诗来俗眼清。
君家好兄弟，何愧洛中程。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。